Багдан Міхалавіч Грушвіцкі

Багдан-Габрыэль Міхалавіч Грушвіцкі (, ; , маёнтак Выганічы, Мінскі павет, Мінская губерня, Расійская імперыя — пасля 1919) — каталіцкі дваранін-землеўласнік, мінскі гарадскі камісар (1919) у часы Грамадзянскага ўпраўлення ўсходніх зямель.

 Біяграфія 
Належаў да старажытнага шляхецкага (дваранскага) роду Грушвіцкіх, які карыстаўся гербам «Прагоня».

Нарадзіўся 22 сакавіка 1870 г. у сям’і маянтковага двараніна-каталіка Міхала Рудольфавіча Грушвіцкага (1828—1904) і яго другой жонкі Леакадзіі Ратынскай (1838—1909) у маёнтку Выганічы ў Мінскім павеце. Быў хрышчаны ў каталіцтва 18 красавіка 1870 г. у каталіцкім касцёле ў Ракаве.

У 1895 г. стаў членам Мінскага таварыства сельскай гаспадаркі, валодаў маёнткам Крывічы (цяперашнія Вялікія Крывічы ці Малыя Крывічы) у Мінскім павеце.

14 жніўня 1919 г. быў прызначаны па загаду генеральнага камісара Грамадзянскага ўпраўлення Усходніх зямель Уладзіслава Рачкевіча (1885—1947) на пасаду мінскага гарадскога камісара ў часы Грамадзянскага ўпраўлення ўсходніх зямель.

Далейшы лёс не даследаваны.

 Літаратура 
 Адреса членов Минского общества сельского хозяйства. ― Минск : Паровая типолит. Х. Дворжец, [1889―1897?]. ― 34 с.
 Список членов Минского общества сельского хозяйства . … на 1 декабря 1914 года. — Типография Я. А. Гринблата, [1914?]. — 40 с.
 Гербоўнік беларускай шляхты / Нацыянальны цэнтр па архівах і справаводству Рэспублікі Беларусь, Нацыянальны гістарычны архіў Беларусі, Беларускі навукова-даследчы інстытут дакументазнаўства і архіўнай справы. — Т. 4 : Г / [Дз. Ч. Матвейчык (кіраўнік) і інш.]. — Мінск : Беларусь, 2016. — 959 с.
 Дашкевич, Е. Организационная структура польской гражданской администрации в Минске в 1919―1920 гг. / Е. Дашкевич // Знакамітыя мінчане XIX—XX стст. Роля выхадцаў з Міншчыны ў польскім культурным, грамадскім і палітычным жыцці ў перыяд II Рэчы Паспалітай : матэрыялы [XI] Беларуска-польскай навуковай канферэнцыі, Мінск, 27 верасня 2019 г. / [рэдкалегія: А. Вялікі, З. Вінніцкі (навуковыя рэдактары) і інш.]. — Мінск, 2020. — С. 210―218.

Катэгорыя:Члены Мінскага таварыства сельскай гаспадаркі
Катэгорыя:Кіраўнікі Мінска
Катэгорыя:Мінская акруга (ГУУЗ)
Багдан Міхалавіч
Катэгорыя:Нарадзіліся ў Валожынскім раёне